ஓ.பி.எஸ் வந்ததும், கூட்டம் அதிகமாக இருந்தது. அவருடன் போட்டோ எடுக்க நான், அண்ணன் அருகில் நெருங்கிப் போக முயன்றது எல்லாம் உண்மைதான். கூட்டத்தில் எப்படியாவது அவருடன் போட்டோ எடுத்துவிடவேண்டும் என நினைத்தேன். அதற்காக முயன்றபோது, பாதுகாப்புப் படைவீரர்கள், என் இடுப்பைப் பிடித்து இழுத்தார்கள். அப்போது, என் இடுப்பில் இருந்த கத்தி கீழே விழுந்துவிட்டது. அதை எடுக்கக் குனிந்தபோதுதான், என்னை அந்தப் போலீஸ்காரர் பிடித்து, வேனில் ஏற்றினார்.